*Likumprojekts*

**Grozījumi Elektronisko plašsaziņas līdzekļu likumā**

Izdarīt Elektronisko plašsaziņas līdzekļu likumā (Latvijas Vēstnesis, 2010, 118.nr.; 2011, 103., 144.nr.; 2012, 166.nr.; 2013, 40., 46., 61., 87., 234.nr.; 2014, 92., 225.nr.; 2015, 251.nr.; 2016, 2., 111., 241.nr.) šādus grozījumus:

1. Papildināt 15.pantu ar devīto daļu šādā redakcijā:

„(9) Par apraides tiesību īstenošanas uzraudzību maksā ikgadējo valsts nodevu attiecībā uz komerciālo pārrobežu televīzijas programmu vai komerciālo nacionālo televīzijas programmu. Valsts nodevas apmēru, maksāšanas kārtību un atvieglojumus nosaka Ministru kabinets.”

2. Papildināt 18.panta trešo daļu aiz vārda „izsniegšanu” ar vārdiem „un apraides atļaujas pamatnosacījumu pārskatīšanu”.

3. 19.pantā:

papildināt otro daļu ar jaunu otro teikumu šādā redakcijā:

„Katru gadu līdz gada pirmā mēneša pēdējai darbdienai veicama retranslācijas atļaujas pārreģistrācija, par to maksājot valsts nodevu un sniedzot Nacionālās elektronisko plašsaziņas līdzekļu padomei tās noteikto informāciju programmas retranslācijas turpināšanai.”;

uzskatīt līdzšinējo otrās daļas otro teikumu par trešo teikumu.

4. Papildināt 21.panta pirmo daļu ar 3.punktu šādā redakcijā:

„3) nav samaksājis valsts nodevu attiecīgi šā likuma 15.panta devītajā daļā vai 19.panta otrās daļas otrajā teikumā minētajā gadījumā.”

5. Papildināt 32.panta ceturto daļu aiz vārdiem „raidījumu valsts valodā” ar vārdiem „ja ārējā normatīvajā aktā nav noteikts citādi”.

Likums stājas spēkā 2018.gada 1.janvārī

Kultūras ministre D.Melbārde

Vīza: Valsts sekretārs S.Voldiņš

Irbe 67221848

[sanda.irbe@neplpadome.lv](mailto:sanda.irbe@neplpadome.lv)